Suomessa Autoalan keskusliitossa on viime vuosina mietitty paljon, kuinka autokauppiaat ja maahantuojat kykenisivät pitämään itsensä tarpeellisina tehtaan ja kuluttajan välissä.

Aikoinaan auton ostaminen oli erilaista kuin nykyään. Ensin ostaja ehkä pohti merkkiä ja mallia ja lähti sitten autoliikkeeseen katselemaan vaihtoehtoja.

Hän jutteli myyjän kanssa vaihtoehdoista ja mahdollisuuksista, meni kotiin pohtimaan ja palasi lopulta ostamaan auton.